**Διαβάζοντας τα ακόλουθα αποσπάσματα και σε συνδυασµό µε τις ιστορικές σας γνώσεις να απαντήσετε τα ακόλουθα ερωτήµατα:**

**α. Ποιοι λόγοι προκάλεσαν τη διαµάχη µεταξύ αυτοχθόνων – ετεροχθόνων κατά τη διάρκεια της Εθνοσυνέλευσης του 1843-1844;**

**β. Ποιες αποφάσεις πήρε η Εθνοσυνέλευση σχετικά µε το πρόβληµα που δηµιουργήθηκε σχετικά µε τη θέση των ετεροχθόνων στη διοίκηση αλλά και την εκπροσώπηση τωνετεροχθόνων στις µελλοντικές βουλές;**

Τελικά το Β ́ ψήφισµα της Εθνοσυνέλευσης της 3ης Σεπτεµβρίου σχετικά µε όσους δικαιούνται να κατέχουν δηµόσιες θέσεις διαµορφώνεται και ψηφίζεται στη συνεδρία της 12ης Ιανουαρίου 1844 µε την ακόλουθη µορφή:

«Η κυβέρνησις οφείλει αµέσως µετά την δηµοσίευσιν του Συντάγµατος να σχηµατίση το προσωπικόν της δηµοσίας υπηρεσίας διορίζουσα εκ των υπαγοµένων εις τας εξής κατηγορίας:

α) Τους αυτόχθονας κατοίκους της ελληνικής επικράτειας και τους µέχρι τέλους του 1827 αγωνισθέντες εν αυτή ή ελθόντας και διαµείνοντας µέχρι του αυτού έτους· τους δε λαβόντας στρατιωτικώς και αποδεδειγµένως µέρος εις τους µετά ταύτα, ήτοι µέχρι του 1829, κατά ξηράν και θάλασσαν γενοµένας κατά των εχθρών µάχας.

β) Τους µεταναστεύσαντας κατοίκους και τους αγωνιστάς των µερών της Στερεάς και των νήσων, των λαβόντων τα όπλα εις τον υπέρ της ανεξαρτησίας αγώνα, ελθόντες µέχρι του 1837 και εγκατασταθέντας οικογενειακώς εις ένα των δήµων του Βασιλείου· και τα τέκνα όλων των εις τας ανωτέρω κατηγορίας υπαγοµένων.

γ) Τους µη εµπεριλαµβανοµένους εις τους ανωτέρω δύο παραγράφους η κυβέρνησις οφείλει να µη διατηρήση ουδέ να διορίση εις τας δηµοσίας υπηρεσίας, ειµή τους µεν ελθόντας και εγκατασταθέντας εις την Ελλάδα µετά το τέλος του 1827 µέχρι τέλους του 1832 µετά δύο (2) έτη από της δηµοσιεύσεως του Συντάγµατος· τους δε µετά το τέλος του 1832 µέχρι τέλους του 1837 µετά τρία έτη, και τους µετά το τέλος του 1837 µέχρι τέλους του 1843 µετά τέσσαρα έτη. Δεν υπάγονται εις τας ανωτέρω κατηγορίας γενικώς ο στρατός της ξηράς και της θαλάσσης, οι εκτός του κράτους διοριζόµενοι εις διερµηνευτικάς και προξενικάς θέσεις, τας οποίας ο του αγώνος Έλλην δεν δύναται ν’ αναπληρώση, και οι καθηγηταί και διδάσκαλοι των εκπαιδευτικών καταστηµάτων και των ωραίων τεχνών ως προς τας ειδικάς θέσεις των.

Το παρόν ψήφισµα ισχύει ως εάν ήτο καταχωρηµένον αυτολεξεί εις το Σύνταγµα και η παράβασις αυτού εκ µέρους του υπουργείου θεωρείται ως παράβασις των όρων του Συντάγµατος».

Ιωάννης Δηµάκης, Η πολιτειακή µεταβολή του 1843 και το ζήτηµα των αυτοχθόνων και των ετεροχθόνων, σελ. 19-20.

«Όπως βλέπουµε, αντίθετα απ’ ό,τι συνήθως αναφέρεται, το ζήτηµα των σχέσεων των αυτοχθόνων και ετεροχθόνων δεν εκδηλώθηκε µόνο µε αφορµή το συνταγµατικό ψήφισµα για τον αποκλεισµό των τελευταίων από τις δηµόσιες θέσεις, αλλά στην πραγµατικότητα πέρασε από τρεις διαδοχικές φάσεις: Στην πρώτη, όπου και τέθηκε για πρώτη φορά το ζήτηµα, πήρε τη µορφή της αποβολής από την εθνοσυνέλευση ενός αριθµού µη αυτοχθόνων πληρεξουσίων, η δεύτερη συνδέεται µε την αναταραχή που προκάλεσε το θέµα των προσόντων των δηµοσίων υπαλλήλων και κορυφώθηκε µε την αποδοχή του Β ́ ψηφίσµατος, ενώ η τρίτη έχει σχέση µε την αντιπροσώπευση των ετεροχθόνων των εγκατεστηµένων στην Ελλάδα στις µελλοντικές βουλές. Και οι τρεις αυτές φάσεις, που κλιµακώνονται από τον Νοέµβριο του 1843 µέχρι τις αρχές Φεβρουαρίου 1844, παρά τα ιδιαίτερα στοιχεία που τις χαρακτηρίζουν, προσδιορίζουν το ίδιο πρόβληµα και εκφράζουν την ίδια κοινωνική πραγµατικότητα, που είναι η δυσκολία της συνύπαρξης στα στενά όρια του ελληνικού κράτους του γηγενούς και του επήλυδος στοιχείου και την τάση του πρώτου να αρνείται την ισότιµη αναγνώριση στο πολιτικό επίπεδο του δεύτερου».

Ιωάννης Δηµάκης, ο.π., σελ. 21-22